
INFORMASJON - GRUPPE 2 VINTEREN 2017

Da håper vi snart å kunne starte skisesongen på egen snø, MEN INNTIL VIDERE TRENER VI PÅ SKI PÅ BUDOR SKISTADION PÅ ONSDAGER, oppmøte ved Elkjøp kl.1730, eller direkte på stadion(ikke turisthytta).

Påmelding/innmelding.
Treninga er åpen for alle 2007- og 2008-modeller, og det kreves ingen påmelding eller innmelding i Strandbygda IL for å delta. Det er dog hyggelig hvis dere ønsker å bli medlem av klubben. Send mail kgl@sbskog.no til hvis dere ønsker å melde dere inn. Familiemedlemskap koster 500,- og ønsker man bare å melde inn barnet koster dette 100,- Medlemskap gir bl.a. mulighet for klubbrabatter på Hagen Sport på Amfi. Les mer på hjemmesiden. Det er ingen treningsavgift i Strandbygda IL.

Informasjonskanaler.
Det legges stadig ut nyttig informasjon på hjemmesiden www.strandbygda.no. 
Strandbygda Ski har også en gruppe på Facebook. Oppfordrer ALLE til å henge seg på der, da all nyttig informasjon legges ut der. Treninger og karusellrenn blir styrt litt av snømengde og temperatur(grense: -15 grader) – og alt av endringer blir lagt ut fortløpende på Facebook.

Hva gjør vi på trening?
I vinter blir det skileik, aktiviteter med ski på beina med den hensikt å øke ferdigheter, mestring, og gleden av å gå på ski. Vi kommer til å ha fokus på klassisk og skøyting cirka annen hver uke. På stadion er det laget noen elementer til langrennscross, og vi kommer til å leke mye i den løypa! Følgende datoer blir det klassisk: 11.1/25.1/8.2/1.3 – resten av øktene blir skøyting.	
		
Smøring av ski.
Vi ønsker at barna stiller med smurte ski til klassisk øktene, og ski uten smurning til skøyteøktene. Dette er en forutsetning for at vi skal kunne gi barna en god økt, at alle stiller likt.

Klubbrenn på mandager.
Fra mandag 9.januar starter vi opp med ukentlige klubbrenn på skistadion. Koster kr. 30,- pr. gang. Påmelding fra kl.1745-1815. Start kl.1830. Aktuelle distanser for gruppe 2, er 1 eller 2 km. Det vil også bli langrennscross på klubbrennene. Vi oppfordrer alle til å delta her. Dette er moro, og en fin arena å debutere med startnummer på brystet. 
Vi har fortsatt tilgang på gymsalen på Søbakken skole kl.1730-1830 på mandager, og vil trene her hvis klubbrenn ikke arrangeres. 
FØLG MED PÅ FACEBOOK!

Sonerenn.
Vi oppfordrer også til å delta på sonerenn i Hedmark skikrets. Sjekk terminlisten på www.skiforbundet.no/hedmark/langrenn. Påmelding via www.minidrett.no. Det er så godt som alltid andre løpere fra Strandbygda IL med skirennene, så hjelp med smøring, startnummer etc. vil du alltid kunne få. 3.klassingene går i klassen 9 år, og fjerdeklassingene går i klassen 10 år.

Strandbygda IL prioriterer følgende renn for vår gruppe: klassisk sprintstafetter på Veldre Sag søndag 8.januar, fristil i Hernes søndag 29.januar, og Nordrerennet i klassisk i Trysil 25.februar, så gjentar vi fjorårets høydepunkt:

GP sprinten.
Onsdag 22.mars kl.1800 arrangeres det et fristilrenn i Nybygda som vi skal reise på med en flest mulig fra gruppe 2. Vi reiste dit i fjor også, med kveldsmat på McDonalds på veg hjem. Regner med stor deltakelse fra gruppe 1 og 3 også.  Vi kommer tilbake med mer informasjon.

Hva forventes av dere foreldre?
Vi forventer at barna kommer med relevant påkledning på trening, samt utstyr som er klargjort for økta. Sørg for at barna har utstyr som passer, men man trenger ikke to par ski. Ikke kle på barna for mye, vi er i aktivitet hele økta.
Barna må være i stand til å ta av og på ski og staver selv, da vi trener både med og uten staver. Hender også at vi går på en ski. 
Øv gjerne hjemme.

Treningstid.
Onsdager kl.18-19 på skistadion. 

Trenere.
Rune Alme (92440509)  -  Ole Sundsrud (41205962)  -  Therese Sandøy (90765118)
Trygve Klingen (90766785)  -  Ulf Erik Strand (41443651)

